Comunicat de la XCT sobre el conflicte de Can Serra

La Xarxa contra els Tancaments i la Precarietat expressa la seva solidaritat amb els treballadors en vaga de Can Serra, residència de disminuïts psíquics.

És indignant que una tasca tan delicada com la cura de disminuïts psíquics pretengui ser duta a terme per l'empresa que regeix aquest centre (Gecesa) escanyant els treballadors i treballadores. Quina insensibilitat!

És inadmissible, encara més, quan es tracta d'una empresa que ha rebut aportacions especialment superiors, aquest any, de la Generalitat.  

Fins i tot no es pot acceptar que aquestes coses passin en un centre de la Generalitat, indegudament cedit a l'administració d'una empresa privada. Què en podíem esperar?

La XCT exigeix a Gecesa un canvi immediat d'actitud, que faci innecessària la vaga dels treballadors i treballadores, i al mateix temps exigeix al Departament de Benestar i Família (o bé al departament de qui depengués l'afer) la seva ràpida intervenció per tal de promoure una solució justa, que faci innecessària una situació traumàtica, no sols per al bé dels treballadors i treballadores sinó sobretot per als residents i residentes.

XARXA CONTRA ELS TANCAMENTS I LA PRECARIETAT